|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Opatrenie |
| Názov opatrenia: | Zjednodušenie administratívnej náročnosti |
| Subjekt, ktorému sa návrh opatrenia predkladá: | Ministerstvo práce sociálnych vecí a rodiny |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)
* vypracovaní Štúdie fungovania národných projektov na podporu činnosti KC a vyhodnotenia dotazníkového prieskumu medzi prevádzkovateľmi a odbornými garantmi komunitných centier

a v neposlednom rade na základe našej dlhoročnej skúsenosti v prevádzkovaní komunitných centier a zapojenia do národných projektov, formulujeme opatrenie, na základe ktorého by mala byť zefektívnená administratíva v kontexte národných projektov.

V rámci opatrenia navrhujeme nasledujúce zmeny:

* zjednotiť prevádzkové štandardy KC
* vypracovať jednotný modul pre účtovníctvo
* odstrániť duplicitu v administratíve
* systematizovať evidenciu skupinových a individuálnych činností do jedného zdroja
* nahradenie písomnej administratívy výlučne elektronickou administratívou (zmena zákona o archívoch a registratúrach)
* TEK tabuľka (navrhované alternatívy) – zrušiť TEK tabuľku, v prípade jej zachovania zrušiť iné vyžadované záznamy (napr. prezenčné listiny), prípadne zefektívniť TEK tabuľku (nahradiť ju online aplikáciou, automaticky ju prepojiť s online systémom)
* vytvoriť centrálne školenie pre zamestnancov KC, ako narábať s TEK tabuľkou
* vytvoriť užívateľský portálu, ktorý by efektívne vyhľadával informácie a prepájal záznamy ku klientom a aktivitám
* v prípade oboch implementátorov zvoliť možnosť dokazovania skupinových alebo komunitných aktivít fotografiou, alebo prezenčnou listinou, nie obomi formami
* v prípade oboch implementátorov zjednodušiť písanie mesačných správ, pričom ich naratívna časť by mala byť založená výlučne na dobrovoľnej báze
* v neposlednom rade v rámci voľnej diskusie účastníci poukázali na absurditu definovania komunitnej práce výlučne geograficky (napríklad ak je realizovaný pre členov komunity výlet mimo sídla komunity)
* umožniť zamestnancom KC v teréne bez žiadania výnimiek pre opustenie KC

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.